Mogiliavo gubernija

Mogiliavo gubernija () – Rusijos imperijos gubernija, apėmusi dabartinės Baltarusijos dalį. Administracinis centras – Mogiliavas. Gubernija kartu su Vitebsko, Vilniaus, Kauno, Gardino ir Minsko gubernijomis sudarė Šiaurės vakarų kraštą.

 Istorija 

Gubernija sudaryta 1772 m.Материалы для истории присоединения Польши к России. Собрание манифестов, указов и других правительственных распоряжений, 1772 год // Русскій архивъ. Историко-литературный сборникъ. 1863. Выпуски 1-12. — Москва: Тип. Лазаревского института восточных языков, 1864. — Т. 1. — С. 314. — 784 с. birželio 8 d. 1796 m. gruodžio 23 d. gubernija panaikinta, jos teritorija perduota Baltarusijos gubernijai, bet jau 1802 m. kovo 11 d. atkurta senosiose ribose. Galutinai panaikinta po I pasaulinio karo 1919 m. liepos 11 d., jos teritorija atiteko Gomelio gubernijai, išskyrus Siano apskritį (Vitebsko gubernijai) ir Mscislavo apskritį (Smolensko gubernijai).Могилёвская губерния.  – Москва, Большая российская энциклопедия, 2004–2017.

 Miestai 
 11 apskričių centrų: Bychavas, Čavusai, Čerykavas, Gomelis, Horkos, Klimavičai, Mogiliavas, Mscislavas, Orša, Rahačovas, Siano;
 2 ne apskričių centrai: Babinavičai, Kopysė.

 Administracinis suskirstymas 

Mogiliavo gubernijai skirtingu metu priklausė 12 apskričių. 1772 m. ji suskirstyta į 4 provincijas (Mogiliavo, Mscislavo, Oršos, Rahačovo). 1773 m. rugpjūčio 2 d. įkurtos 8 apskritys (Bychavo, Čačersko, Čerykavo, Dubrounos, Gomelio, Milaslavičų, Siano, Šklovo), po gubernijų reformos 1777 m. balandžio 2 d. jos reformuotos į 12 apskričių (Babinavičų, Bielicos, Čavusų, Čerykavo, Klimavičų, Kopysės, Mogiliavo, Mscislavo, Oršos, Rahačovo, Siano, Starobychavo). 1840 m. panaikinta Babinavičų apskritis, 1854 m. Bielicos apskritis pervadinta Gomelio apskritimi, 1862 m. panaikinta Kopysės apskritis ir sukurta Horkų apskritis.Могилёвская губерния.  – Москва, Большая российская энциклопедия, 2004–2017. 1913 m. buvo 11 apskričių.


1913 m. buvo 145 valsčiai, 2047 seniūnijos, 13 miestų, 8394 kitos gyvenvietės.

 Šaltiniai 

 Nuorodos 
 Radzima.net:
 gubernijos informacija Могилёвская губерния (1910)
 apskričių informacija Могилёвская губерния (1910)
 Могилевская губерния (Еврейская энциклопедия Брокгауза и Ефрона)